**NÁRODNÁ RADA SLOVENSKEJ REPUBLIKY**

**VII. volebné obdobie**

**Návrh**

**zákon**

z ... 2016,

**ktorým sa mení a dopĺňa zákon č. 586/2003 Z. z. o advokácii a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení neskorších predpisov**

Národná rada Slovenskej republiky sa uzniesla na tomto zákone:

**Čl. I**

Zákon č. 586/2003 Z. z. o advokácii a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov v znení zákona č. 8/2005 Z. z., zákona č. 327/2005 Z. z., zákona č. 331/2007 Z. z., zákona č. 297/2008 Z. z., zákona č. 451/2008 Z. z., zákona č. 304/2009 Z. z., zákona č. 136/2010 Z. z., zákona č. 332/2011 Z. z., zákona č. 335/2012 Z. z., zákona č. 339/2013 Z. z., zákona č. 440/2015 Z. z. a zákona č. 125/2016 Z. z., sa mení a dopĺňa takto:

V §3 ods. 1 písm. c) znie:

„c) získal najmenej trojročnú prax ako advokátsky koncipient s minimálnymi obsahovými nárokmi podľa §62a; priebeh praxe sa preukazuje výkazom praxe,“.

V § 6 odsek 2 znie:

„(2) Komora započíta do praxe advokátskeho koncipienta prax sudcu, prokurátora, asistenta sudcu Najvyššieho súdu Slovenskej republiky, vyššieho súdneho úradníka, justičného čakateľa, právneho čakateľa prokuratúry a notársku prax. Komora môže do praxe advokátskeho koncipienta započítať v rozsahu maximálne dvoch rokov aj inú právnu prax, ak ňou advokátsky koncipient získal skúsenosti potrebné na výkon činnosti advokáta; podmienky započítania inej právnej praxe do praxe advokátskeho koncipienta určí predpis komory.“.

Za § 82b sa vkladá nový § 82c, ktorý vrátane nadpisu znie:

„**§ 82c Prechodné ustanovenia k úpravám účinným od 1. september 2016**

Advokátsky koncipient zapísaný do zoznamu advokátskych koncipientov do 31. augusta 2016 vykoná prax advokátskeho koncipienta v trvaní podľa predpisu účinného od 1. september 2016.

Na žiadosti advokátskych koncipientov o započítanie inej právnej praxe, ktoré boli doručené komore do 31. augusta 2016, sa vzťahuje predpis účinný do 31. augusta 2016.

Prax podľa § 6 odsek 2 prvá veta komora započíta aj do praxe advokátskeho koncipienta zapísaného do zoznamu advokátskych koncipientov do 31. augusta 2016.“.

**Čl. II**

Tento zákon nadobúda účinnosť 1. september 2016.